एमपी में गर्भवती महिला के साथ गैंग रेप  
मध्य प्रदेश के मंदसौर में एक दलित महिला के साथ सामूहिक बलात्कार का मामला सामने आया है। ये दलित महिला मां बनने वाली थी।
मध्य प्रदेश के मंदसौर में एक दलित महिला के साथ सामूहिक बलात्कार का मामला सामने आया है। ये दलित महिला मां बनने वाली थी और अपने मायके जा रही थी। बस नहीं मिलने से वो पैदल ही निकल पड़ी। रास्ते में एक शख्स ने लिफ्ट देने के बहाने उसे अपनी मोटरसाइकिल पर बिठाया और शराब के एक ठेके पर ले जाकर अपने साथियों के साथ सामूहिक बलात्कार किया। 18 साल की ये महिला किसी तरह जान बचाकर वहां से भागी और अपने एक रिश्तेदार के घर पहुंची। इसके बाद पुलिस में शिकायत दर्ज कराई गई। पुलिस ने इस मामले में दो आरोपियों को गिरफ्तार किया है जबकि दो आरोपी अभी फरार हैं।